הפקולטה למדעי המחשב (הטכניון)

הפקולטה למדעי המחשב ע"ש הנרי ומרילין טאוב של הטכניון בחיפה נוסדה בשנת 1969, והיא עוסקת בהכשרת אנשי מדעי המחשב. דקאן הפקולטה הוא פרופ' דני רז. הפקולטה למדעי המחשב היא היחידה האקדמית השנייה בגודלה בטכניון (לאחר הפקולטה להנדסת חשמל), עם כ-1,800 תלמידי הסמכה וכ-300 תלמידי מוסמכים. בפקולטה מעל 50 חברי סגל. הפקולטה שוכנת בבנין חדש, הכולל 7 כיתות מולטימדיה, 3 אודיטוריומים, מרכז רב-תכליתי הכולל (בין השאר) פסנתר וחדר מוזיקה, ספרייה המשמשת גם כמרחב לימוד, מעבדות: מעבדה למערכות נבונות (רובוטיקה, ראייה ממוחשבת, גאומטריה, גרפיקה ממוחשבת ובינה מלאכותית), רשתות תקשורת מחשבים, תכנון מעגלי VLSI, הנדסת תוכנה, מערכות מחשב, עיבוד שפות טבעיות, ביולוגיה חישובית, חישוב מדעי, מרכז סייבר ואבטחת מידע, אחסון מידע וזכרונות, ועיבוד אינפורמציה קוונטית. תואר ראשון במדעי המחשב - תוכנית תלת-שנתית במדעי המחשב. התוכנית מעניקה תואר "בוגר למדעים (.B.Sc) במדעי המחשב". מגמה ללמידה וניתוח מידע במסגרת המסלול הכללי התלת-שנתי. תוכנית זו מכשירה בוגרים ששטח התמחותם הוא באיסוף, עיבוד וניתוח מידע ואותות, וכוללת לימודים בתחומי עיבוד אותות, הסקה סטטיסטית ולמידה חישובית. התוכנית מעניקה תואר "בוגר למדעים (.B.Sc) במדעי המחשב". תואר ראשון במדעי המחשב - תוכנית ארבע-שנתית במדעי המחשב. התוכנית מעניקה תואר "מוסמך למדעים (.B.Sc) במדעי המחשב". מגמת סייבר ואבטחת מערכות ממוחשבות במסגרת המסלול הכללי הארבע-שנתי. מטרת תוכנית זו היא להכשיר בוגרים ששטח התמחותם הוא באבטחת סייבר. המגמה מעניקה לבוגריה רקע רחב במדעי המחשב תוך העמקה בתיאוריה ובמעשה של אבטחת העולם הדיגיטלי. התכנית מעניקה תואר "מוסמך למדעים (B.Sc.) במדעי המחשב". מגמה למדעי המחשב עם התמקדות בביואינפורמטיקה במסגרת המסלול הכללי הארבע-שנתי בשיתוף עם הפקולטה לביולוגיה. התוכנית מקנה ידע נרחב הן במדעי המחשב והן בתחומים נבחרים בביולוגיה (בעיקר ביולוגיה מולקולרית ותאית), תוך התמקדות בביולוגיה חישובית וביואינפורמטיקה. התוכנית מעניקה תואר "מוסמך למדעים (.B.Sc) במדעי המחשב". המסלול להנדסת תוכנה - תוכנית ארבע-שנתית במדעי המחשב. מטרת המסלול להכשיר מהנדסים המתמחים במערכות תוכנה גדולות. התוכנית מעניקה תואר "מוסמך למדעים (.B.Sc) בהנדסת תוכנה". תואר ראשון בהנדסת מחשבים - תוכנית ארבע-שנתית בהנדסת מחשבים המנוהלת בשיתוף עם הפקולטה להנדסת חשמל. מטרת המסלול להכשיר מהנדסים ששטח התמחותם הוא תכנון ובניית מערכות אלקטרוניות הכוללות מחשבים, ולהקנות ידע נרחב בתוכנה וחומרה. התוכנית מעניקה תואר "מוסמך למדעים (.B.Sc) בהנדסת מחשבים". תוכנית משולבת לתואר במדעי המחשב ובמתמטיקה - תוכנית תלת-שנתית בשיתוף עם הפקולטה למתמטיקה. התוכנית מעניקה תואר "בוגר למדעים (.B.Sc) במדעי המחשב ובמתמטיקה". תוכנית משולבת לתואר במדעי המחשב ובפיזיקה - תוכנית ארבע-שנתית בשיתוף עם הפקולטה לפיזיקה. התוכנית מעניקה תואר "מוסמך למדעים (.B.Sc) במדעי המחשב ובפיזיקה". תואר כפול ברפואה ובמדעי המחשב - תוכנית המיועדת לסטודנטים שהתקבלו לפקולטה לרפואה ומעוניינים ללמוד בנוסף תואר במדעי המחשב. משך הלימודים לתואר המשולב חמש שנים, שבסיומן מוענק תואר "בוגר למדעים (.B.Sc) במדעי הרפואה" ותואר "בוגר למדעים (.B.Sc) במדעי המחשב". שלמה מורן - מדען מחשב ישראלי ופרופסור בפקולטה למדעי המחשב בטכניון. מחקריו עוסקים בהיבטים אלגוריתמיים בביולוגיה חישובית (עם דגש על עצים פילוגנטיים), חישובים מבוזרים, אלגוריתמים ותורת הסיבוכיות. זוכה פרס גדל לשנת 1993. אבי ויגדרזון - מדען מחשב ישראלי העוסק בסיבוכיות חישובית, חוקר במכון למחקר מתקדם שבפרינסטון ניו ג'רזי. יואל מארק - סגנית נשיאת יאהו!. אנדרי ברודר - סגן נשיאת יאהו! לטכנולוגיות חיפוש עתידיות. קירה רדינסקי - מדענית מחשב המתמחה בכריית מידע, מנהלת ויזמת היי-טק. התפרסמה בעקבות בחירתה לרשימת הממציאים של מגזין הטכנולוגיה מבית MIT בשנת 2013. אוריאל פייגה - פרופסור מהמחלקה למתמטיקה שימושית ומדעי המחשב במכון ויצמן. חתן פרס גדל לשנת 2001. אסף רפפורט - מנכ"ל מרכז המחקר ופיתוח של מיקרוסופט בישראל. ניר שביט - פרופסור באוניברסיטת תל אביב, חתן פרס גדל לשנת 2004. מוני נאור - פרופסור במכון ויצמן, חתן פרס גדל לשנת 2014. קרין אייבשיץ-סגל - סמנכ"לית אינטל העולמית ומנכ"לית מרכזי הפיתוח של החברה בישראל. איל וולדמן - יזם ישראלי בתחום ההיי-טק, מייסד, יו"ר נשיא ומנכ"ל חברת מלאנוקס. ג'וני סרוג'י - סגן נשיא בכיר לטכנולוגיית חומרה של חברת אפל האמריקאית. אתר האינטרנט הרשמי של הפקולטה למדעי המחשב (בעברית ובאנגלית) הפקולטה למדעי המחשב, ברשת החברתית פייסבוק הפקולטה למדעי המחשב, ברשת החברתית אינסטגרם הפקולטה למדעי המחשב, סרטונים בערוץ היוטיוב הטכניון – מכון טכנולוגי לישראל – ציוני דרך